Austerrike i Eurovision Song Contest

**[[Austerrike]]** debuterte i **[[Eurovision Song Contest]]** i 1957 og har delteke 53 gongar. Austerrike har vunne Eurovision Song Contest to gongar, fyrst i 1966 med Udo Jürgens og sist i 2014 med Conchita Wurst. Austerrike har også hamna på sisteplass åtte gongar, der fire av dei endte med null poeng. Saman med Noreg er Austerrike det landet som har fått null poeng flest gongar i Eurovision Song Contest.

## Historikk
Det er den austerrikske allmennkringkastaren Österreichischer Rundfunk (ORF) som har ansvaret for å velje Austerrike sitt bidrag til Eurovision Song Contest. Debuten kom allereie i den andre utgåva av Eurovision Song Contest, i 1957, då Austerrike enda på sisteplass i sitt aller fyrste forsøk i tevlinga. Sidan har ei rekkje nye sisteplassar fulgt, inkludert fire gongar der dei ikkje har fått noko poeng. I 2015 vart Austerrike den fyrste vertsnasjonen i Eurovision Song Contest som fekk null poeng.

Trass sisteplassane har Austerrike også åtte topp fem-plasseringar, inkludert to sigrar. Den fyrste kom i Luxembourg i 1966, då Udo Jürgens, på sitt tredje forsøk på rad, vann med songen «Merci, Chérie». Etter den fyrste sigeren til Austerrike, skulle det gå heile 48 år før landet fekk sin andre siger, då Conchita Wurst vann med songen «Rise Like a Phoenix» i 2014. I 2018 leia Austerrike finalen etter juryavrøystinga, men enda på tredjeplass totalt etter å ha hamna 13.-plass blant folket. Utanom dei to sigrane er tredjeplassen den beste plasseringa til Austerrike.

### Fleire fråvær
Sidan debuten har Austerrike av ulike årsaker heldt seg utanfor tevlinga ei rekkje gongar. I 1969 trekte Austerrike seg fordi Eurovision Song Contest skulle haldast i det Franco-styrte Spania, og i 1970 i protest mot at fire land delte sigeren året før. Også Norden og Portugal trekte seg frå finalen i 1970 av same grunn. I åra 1973-1975 var Austerrike, av uvisse årsaker, heller ikkje med i tevlinga.

I 1998 og 2001 måtte Austerrike stå over Eurovision Song Contest på grunn av dårlege resultat åra før. I 2006 og åra 2008 til 2010 deltok ikkje Austerrike, i protest mot det nye røystesystemet i Eurovision Song Contest og innføringa av to semifinalar og korleis landa ville bli fordelte i dei semifinalane. Austerrike kom tilbake i 2011 då nabolandet Tyskland arrangerte tevlinga, og har delteke kvart år sidan.

## Bidraga

## Galleri

Fil:Eurovision Song Contest 1958 - Liane Augustin 2.png|Liane Augustin i Hilversum i 1958.
File:Eurovision Song Contest 1962 - Eleonore Schwarz 2 (colorized).jpg|Eleonore Schwarz i Luxembourg by i 1962.
Fil:Eurovision Song Contest 1965 - Udo Jürgens.jpg|Udo Jürgens i Napoli i 1965.
File:Eurovisie Songfestival 1966 te Luxemburg. De winnaar Udo Jürgens met de winnares, Bestanddeelnr 918-9214.jpg|Udo Jürgens, vinnar av Eurovision Song Contest i 1966, saman med France Gall.
Fil:Eurovision Song Contest 1976 rehearsals - Austria - Waterloo & Robinson 3.png|Waterloo & Robinson i Den Haag i 1976.
Fil:Eurovision Song Contest 1980 postcards - Blue Danube 04.png|Blue Danube i Den Haag i 1980.
Fil:Tie Break - Austria 2004.jpg|Tie Break i Istanbul i 2004.
Fil:ESC 2007 Austria - Eric Papilaya - Get a life Get alive.jpg|Eric Papilaya i Helsingfors i 2017.
Fil:ESC2013 - Austria 04.jpg|Natália Kelly i Malmö i 2013.
Fil:ESC2014 - Austria 02.jpg|Conchita Wurst, vinnar av Eurovision Song Contest i 2014.
Fil:20150522 ESC 2015 The Makemakes 9840.jpg|The Makemakes i Wien i 2015.
Fil:ESC2016 - Austria 07.jpg|Zoë synger «Loin d'ici» i Stockholm i 2016.
Fil:Nathan Trent, Austria. Photo 325.jpg|Nathan Trent i Kyiv i 2017.
Fil:Cesár Sampson (Austria 2018).jpg|Cesár Sampson i Lisboa i 2018.
Fil:ESC2019-Austria.jpg|Pænda i Tel Aviv i 2019.


## Røystehistorikk (1957-2021)
### Finalane

 

## Eurovision Song Contest i Austerrike

## Kjelder

*Den offisielle nettsida til Eurovision Song Contest
*Austerrike i Eurovision Song Contest
* *Denne artikkelen er basert på ei omsetjing av artikkelen «[[:nb:Østerrike i Eurovision Song Contest|Østerrike i ESC]]» frå ,  den 27. februar 2021.*